หุ้นไทย10ก.ย.ปิดบวก4.83จุด
หุ้นไทย 10 ก.ย.ปิดที่ 1,250.93 จุด เพิ่มขึ้น 4.83 จุด มูลค่าซื้อขาย 28,045.95 ล้านบาท
10 ก.ย. 2555

หุ้นไทย 10 ก.ย.ปิดที่ 1,250.93 จุด เพิ่มขึ้น 4.83 จุด มูลค่าซื้อขาย 28,045.95 ล้านบาท

 


ตลาดหุ้นไทยวันที่ 10 ก.ย.ดัชนีปิดที่   1,250.93 จุด  เพิ่ม 4.83 จุด หรือ  0.39%  มูลค่าการซื้อขาย  28,045.95 ล้านบาท
นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ (ประเทศไทย) กล่าวว่า นักลงทุนกลับเข้ามาเก็งกำไรหลังจากตัวเลขการจ้างงานนอกภาคเกษตรของสหรัฐออกมาต่ำกว่าคาด ทำให้ตลาดคาดหวังมาตรการกระตุ้นเศรษฐกิจหรือ QE3 ของธนาคารกลางสหรัฐ (เฟด) ที่จะประชุมในวันที่ 12-13 ก.ย.นี้ รวมทั้งการพิจารณาของศาลรัฐธรรมนูญของเยอรมนีเกี่ยวกับกองทุน ESM หลังรมว.คลังคาดการณ์ว่าน่าจะผ่านไปได้ด้วยดี
ในส่วนของบล.เคจีไอ มองว่ามา QE3 คงยังไม่เกิดขึ้นในการประชุมครั้งนี้  เพราะสถานการณ์ยังไม่ได้ย่ำแย่มากนัก หากจะมีมาตรการออะไรเพิ่มก็มองว่า การคงอัตราดอกเบี้ยระดับต่ำให้นานขึ้นไปอีกน่าจะเป็นทางเลือกมากกว่า ดังนั้นคงต้องจับตาการประชุมในเดือนถัดไป
"เคจีไอมองหุ้นจะปรับตัวขึ้นสูงสุดในกลางเดือนนี้ และหากไม่มีมาตรการอะไรออกมา ตลาดก็จะปรับตัวลงยาวถึงสิ้นเดือนค่อยกลับมาเก็งกำไรประชุมเฟดในเดือนต.ค.อีกครั้ง เราจึงแนะนำให้ขายทำกำไรในช่วงนี้ ส่วนหุ้นกลุ่มอสังหาริมทรัพย์ที่ซื้อขายคึกคัก เนื่องจากตลาดคาดกันว่ารัฐบาลจะมีมาตรการกระตุ้นอสังหาริมทรัพย์เพิ่ม"นายพงศ์ภัทรกล่าว
สำหรับแนวโน้มตลาดหุ้นวันพรุ่งนี้อาจยังมีแรงเก็งกำไรเข้ามา โดยมองแนวต้าน 1,260 จุดและแนวรับ 1,240-1,245 จุด
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่BLAND   มูลค่าการซื้อขาย 1,854.57  ล้านบาท ปิดที่  1.27  บาท บวก 0.06 บาท หรือ  +4.96%TRUE   มูลค่าการซื้อขาย 1,419.21  ล้านบาท ปิดที่  5.35  บาท บวก 0.30 บาท หรือ +5.94% SCB &lt;XD&gt;  มูลค่าการซื้อขาย 1,214.59  ล้านบาท ปิดที่  155.50  บาท บวก 1.50 บาท หรือ +0.97% CPF   มูลค่าการซื้อขาย 989.37 ล้านบาท ปิดที่  33.25  บาท บวก 0.25 บาท หรือ +0.76% SIRI  มูลค่าการซื้อขาย 988.38  ล้านบาท ปิดที่  2.58  บาท บวก 0.14 บาท หรือ +5.74%